સદ્નસીબે આ ભૂલો બોર્ડના અધિકારીઓના ધ્યાને આવતા સુધારી દેવામાં આવી. આ મામલે શિક્ષણ મંત્રી ભૂપેન્દ્રસિંહ ચુડાસમાએ કહ્યું કે, “શિક્ષકોને પેપર ચેકિંગ અને ટોટલિંગમાં તેમણે કરેલી ગંભીર ભૂલોનું ભાન કરાવવું જરૂરી છે. આ પ્રકારની ભૂલો સ્વીકાર્ય નથી કારણકે 1 માર્ક વિદ્યાર્થીના કરિયર માટે અગત્યનો છે. શિક્ષકોને આવતા વર્ષે આ પ્રકારની ભૂલો ફરી ન કરવા કડક સૂચના આપવામાં આવી છે.” શિક્ષકોને તેમની ભૂલોનું ભાન કરાવવા તેમણે તપાસેલા પેપર બતાવવામાં આવ્યા. જે બાદ ટીચર્સે બેદરકારી બદલ માફી માગી અને આવતા વધુ ચોકસાઈથી પેપર તપાસવાની ખાતરી આપી છે.